Številka: 06182-2302/2023-7

Datum: 4.1.2024

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

Iskra, d. o. o., PE Galvanotehnika

**Naprava / lokacija:**

Naprava za površinsko obdelavo kovin z uporabo elektrolitskih ali kemičnih postopkov s 144,19 m3 skupnega volumna kadi brez izpiranja na lokaciji Glinek 5, Škofljica

**Datum pregleda:**

7.9.2023

**Okoljevarstveno dovoljenje (OVD) številka:**

številka 35407-50/2006-22, z dne 10.3.2008,

odločba, številka 35406-44/2012-2, z dne 15.11.2012,

odločba, številka 35406-62/2014-4, z dne 23.10.2014,

odločba, številka 35406-12/2015-7, z dne 20.7.2015,

odločba, številka 35406-8/2019-2, z dne 4.7.2019,

odločba, številka 35406-20/2016-19, z dne 28.2.2020 in

odločba, številka 35406-15/2021-21, z dne 20.12.2021.

**Usklajenost z OVD:**

**NE**

Nazivna proizvodna zmogljivost se od zadnje spremembe OVD ni spremenila, dejanska proizvodnja pa ni maksimalna.

Zavezanec zagotavlja, da na izpustih niso presežene dopustne vrednosti emisij v zrak. Za emisije v zrak ima opravljene meritve in Poročila o njih za vse predpisane izpuste v obratovanju. Meritve so se izvedle v letih 2021 in 2022, ki jih je izvedel pooblaščeni izvajalec na stalnih merilnih mestih. Ocena o letnih emisijah snovi v zrak ne izkazuje preseganja mejnih vrednosti na nobenem merilnem mestu. Ocenjena razpršena emisija v letu 2022 je bila 4 kg celotnega prahu na leto. Ubežnih emisij ni bilo. Vsako leto tudi zagotovi nastavitve zgorevanja na gorilnikih kurilnih naprav, ki ga opravi pooblaščeni serviser proizvajalca.

Iz poročila o obratovalnem monitoringu odpadnih vod za leto 2022 je bilo ugotovljeno, da nastajajo industrijske odpadne vode, ki se odvajajo v vodotok Podvin, in komunalne odpadne vode, ki se zbirajo v nepretočni greznici, ker javne kanalizacije, ki bi se zaključila s komunalno čistilno napravo še ni. Zavezanec z odvajanjem odpadne vode na iztoku ne presega mejnih vrednosti in ne obremenjuje okolja čezmerno, čezmerno pa obremenjuje okolje z letnimi količinami izpuščenih onesnažil, tudi takšnih, ki jih v procesu ne uporablja. Meritve je izvedla pooblaščena organizacija. Zavezanec ima poslovnike in vodi obratovalne dnevnike čistilne naprave in lovilnikov olj.

Zavezanec skladišči odpadke na utrjenih površinah, namenjenih skladiščenju odpadkov. Odpadki se skladiščijo ločeno in so označeni s klasifikacijsko številko odpadka in imenom odpadka. Zavezanec vodi evidenco o nastajanju odpadkov. Odpadke oddaja z evidenčnimi listi v Sloveniji. Ima izdelan Načrt gospodarjenja z odpadki.

Iz poročila o ocenjevanju in vrednotenju hrupa izhaja, da zavezanec na nobenem merilnem mestu ocenjevanja v kateremkoli času ne presega mejnih vrednosti kazalcev hrupa v okolju in ne obremenjuje okolja čezmerno.

Zavezanec vodi evidence o porabi vode in energije.

Zavezanec ima izdelane načrte ter predvidene ukrepe in postopke ravnanja za primer nesreče. Ima plan preventivnega vzdrževanja ter opravljene preglede tesnosti posod in cevovodov vseh vrst. V primeru požara ima pripravljeno zadostno količino sredstev za gašenje in predvideno zajetje razlitja nevarnih snovi in požarne vode, ki jih sam očisti ali odda kot odpadek.

**Zaključki / naslednje aktivnosti:**

Izdana je bila ureditvena odločba zaradi čezmernega obremenjevanja okolja z letnimi količinami izpuščenih onesnažil v odpadni vodi. Naslednji redni inšpekcijski nadzor bo opravljeni skladno s planom Inšpektorata.